open-index/open-wikipedia-markdown huggingface dataset:
Yang Huiyan

**Yang Huiyan** (s. syyskuu 1981) on kiinalainen yritysjohtaja, perijätär ja miljardööri. Hän peri 23-vuotiaana (vanhemman veljensä kuoltua) vuonna 2005 isältään Yeung Kwok Keungilta (Yang Guoqiang) suuren osan tämän yhdessä liikekumppaninsa kanssa vuonna 1992 perustamasta kiinalaisesta kiinteistösijoitusyhtiö Country Garden Holdingsista. Vuonna 2006 Yang lunasti muiden perustajaomistajien osakkeet. Vuonna 2007 yhtiö listattiin pörssiin. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 21,9 miljardia dollaria. Tällöin yhtiöstä 57 prosenttia oli Yangin omistuksessa. Hän sijoittui varallisuudellaan  Forbesin miljardöölistan sijalle 43 ja oli Aasian rikkaimpana naisena naismiljardöörien sijalla 5 maailmanlaajuisesti.

Hänen nuorempi sisarensa Ziyang istuu myös Country Gardenin hallituksessa. Yang on lisäksi puheenjohtajana vuonna 2007 New Yorkin pörssiin listatussa kiinalaisessa Bright Scholar Education Holdings -yhtiössä. 

Hän on naimisissa. Hän suoritti alemman korkeakoulututkinnon (B.A.) Ohion osavaltionyliopistossa.

## Lähteet
Antonio Bernocchi

**Antonio Bernocchi** (17. tammikuuta 1859 – 8. joulukuuta 1930) oli italialainen liikemies ja muotisuunnittelija, joka perusti Bernocchi-muotitalon vuonna 1818.   

Bernocchi, taiteen rakastaja, osallistui rahoittajana mm. toisen maailmansodan pommituksissa vaurioituneen Pinacoteca di Breran jälleenrakentamiseen. Tehtävää johtivat arkkitehti Piero Portaluppi ja Gualtiero Galmanini.

Antonio Bernocchi perusti tekstiilitehtaita Nervianossa, Cerro Maggioressa ja Angerassa. Lisäksi hän perusti ja rahoitti Bernocchin sairaalan Legnanossa, mukaan lukien leikkausosaston, kuntoutuksen ja hoitokodin rakentamisen sairaalaan.
Béatrice Edwige

**Béatrice Edwige** (s. 3. lokakuuta 1988 Pariisi) on ranskalainen käsipalloilija. Hän pelasi Ranskan maajoukkueessa ensimmäisen maaottelunsa kesäkuussa 2012. Hän on saavuttanut olympiahopeaa Rio de Janeirossa 2016 sekä voittanut maailmanmestaruuden Saksassa 2017 ja Euroopan-mestaruuden Ranskan kotikisoissa 2018. Seuratasolla hän on edustanut Cercle Dijon Bourgognea, OGC Nicea ja Metz Handballia.

## Lähteet
Alexandra Lacrabère

**Alexandra Lacrabère** (s. 27. huhtikuuta 1987 Pau) on ranskalainen käsipalloilija. Hän pelasi Ranskan maajoukkueessa ensimmäisen maaottelunsa joulukuussa 2006. Hän on saavuttanut olympiahopeaa Rio de Janeirossa 2016 ja oli mukana jo Pekingin olympialaisissa 2008 ja Lontoon olympialaisissa 2012, joissa Ranska sijoittui viidenneksi. Hän voitti maailmanmestaruuden Saksassa 2017 ja Euroopan-mestaruuden Ranskan kotikisoissa 2018. Seuratasolla hän on edustanut kotimaansa seurojen lisäksi espanjalaista Akaba Bera Beraa, venäläistä Zvezda Zvenigorodia ja makedonialaista ŽRK Vardar Skopjea.

## Lähteet
Laura Glauser

**Laura Glauser** (s. 20. elokuuta 1993 Besançon) on ranskalainen käsipalloilija, pelipaikaltaan maalivahti. Hän pelasi Ranskan maajoukkueessa ensimmäisen maaottelunsa lokakuussa 2012. Hän saavutti olympiahopeaa Rio de Janeirossa 2016 ja voitti Euroopan-mestaruuden Ranskan kotikisoissa 2018. Seuratasolla hän on edustanut Metz Handballia vuodesta 2010.

## Lähteet
Tamara Horacek

**Tamara Horacek** (s. 5. marraskuuta 1995 Požega, Kroatia) on ranskalainen käsipalloilija. Hän pelasi Ranskan maajoukkueessa ensimmäisen maaottelunsa kesäkuussa 2016. Hän on saavuttanut olympiahopeaa Rio de Janeirossa 2016. Seuratasolla hän on edustanut Metz Handballia sekä vuodesta 2017 Issy Paris Handia.

## Lähteet
Laura Flippes

**Laura Flippes** (s. 13. joulukuuta 1994 Strasbourg) on ranskalainen käsipalloilija. Hän on voittanut maailmanmestaruuden Saksan kisoissa 2017 ja Euroopan-mestaruuden Ranskan kotikisoissa 2018. Seuratasolla hän edustaa Metz Handballia.

Flippesin molemmat vanhemmat ovat pelanneet käsipalloa, ja isä on toiminut myös valmentajana.

## Lähteet
Heneikosaani

**Heneikosaani** eli **n-heneikosaani ** (C21H44) on 21-hiilinen suoraketjuinen hajuton alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan  kiinteää valkoista ainetta. Heneikosaanin rakennekaava on CH3(CH2)19CH3, moolimassa 296,583&nbsp;g/mol, sulamispiste 40,4&nbsp;°C, kiehumispiste 359&nbsp;°C, leimahduspiste 113&nbsp;°C (c.c), tiheys 0,7919&nbsp;g/cm3 (vesi = 1,0 g/cm3), taitekerroin 1,4441 ja CAS-numero 629-94-7. Heneikosaani ei käytännössä liukene veteen, mutta liukenee petrolieetteriin ja hieman etanoliin.

Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.

## Aiheesta muualla
*PubChem: Heneicosane 
*ChemBlink: Heneicosane 
*Human Metabolome Database (HMDB): Heneicosane 
*Food Component Database (FooDB): N-Heneicosane 
*Dr. Duke's Phytochemical and Ethnobotanical Databases: Heneicosane 
*Pherobase: Floral Compound - 21Hy 
*Pherobase: Semiochemical - 21Hy
Gnonsiane Niombla

**Gnonsiane Niombla** (s. 9. heinäkuuta 1990 Villeurbanne) on ranskalainen käsipalloilija. Hän pelasi Ranskan maajoukkueessa ensimmäisen maaottelunsa maaliskuussa 2013. Hän on saavuttanut olympiahopeaa Rio de Janeirossa 2016 sekä voittanut maailmanmestaruuden Saksassa 2017 ja Euroopan-mestaruuden Ranskan kotikisoissa 2018. Seuratasolla hän on edustanut muun muassa CJF Fleury Loiretia ja romanialaista CSM Bucureștiia. Kaudeksi 2018–2019 hän siirtyy Metz Handballiin.

## Lähteet
Andrea Leeds

**Andrea Leeds**, oik. **Antoinette Lees** (18. elokuuta 1914 Butte, Montana, Yhdysvallat – 21. toukokuuta 1984 Palm Springs, Kalifornia, Yhdysvallat) oli yhdysvaltalainen näyttelijä, joka teki lyhyen uran 1930-luvulla. Hän oli vuonna 1938 ehdokkaana parhaam naissivuosan Oscar-palkintoon. Hän jätti elokuva-alan mentyään vuonna 1939 naimisiin.

## Elämä
Andrea Leeds opiskeli Kalifornian Los Angelesin yliopistossa, kun elokuvaohjaaja Howard Hawks löysi hänet elokuva-alalle. Leedsin ensimmäinen  Hawksin ohjaamassa, vuonna 1936 ensi-iltansa saaneessa elokuvassa *[[Tukkikuningas]]*. Leeds näytteli tämän jälkeen muun muassa elokuvissa *[[Hänen salaisuutensa]]*, *[[Me soittoniekat]]*, *[[The Last Frontier]]* ja *[[Swanee River]]*.

Leeds oli ehdokkaana parhaan naissivuosan Oscar-palkintoon elokuvasta *[[Suuri hetki (vuoden 1937 elokuva)|Suuri hetki]]*. Sen ohjaaja Gregory La Cava kutsui Leedsiä parhaaksi synnynnäiseksi näyttelijäksi, jonka kanssa on työskennellyt. Samuel Goldwyn Productions kutsui häntä ”Hollywoodin suudelmamestariksi” ja järjesti miespääosaehdokkaille suutelutestejä Leedsin kanssa.

Leeds meni naimisiin vuonna 1939 Robert S. Howardin kanssa. Hän jätti tuolloin elokuva-alan ja halusi keskittyä perhe-elämään. Hänen miehensä oli autokauppias Charles S. Howardin poika. Howard omisti useita laukkahevosia, muun muassa Seabiscuitin. Leeds kiinnostui itsekin hevosurheilusta ja omisti myöhemmin useita laukkahevosia.

Robert Howard osti 1940-luvun lopulla hotellin Palm Springsistä, missä Leeds piti jalokivisalonkia kuolemaansa asti. Leeds kuoli syöpään vuonna 1984.

## Lähteet

## Aiheesta muualla

* 
*
Pyratsiini

**Pyratsiini** (C4H4N2) on aromaattinen heterosyklinen yhdiste.

## Ominaisuudet ja valmistus
Huoneenlämpötilassa pyratsiini on väritöntä kiteistä tai vahamaista kiteistä ainetta. Yhdiste liukenee veteen ja moniin orgaanisiin liuottimiin, kuten etanoliin, asetoniin ja dietyylieetteriin. Yhdisteellä on voimakas pyridiinin hajua muistuttava haju. Pyratsiini on heikko emäs. Pyratsiini reagoi helposti nukleofiilisella aromaattisella substituutiolla. Elektrofiilisella aromaattisella substituutiolla se ei sen sijaan reagoi. Tämä käyttäytyminen on tyypillistä typpeä sisältäville aromaattisille heterosyklisille yhdisteille.

Pyratsiiniä voidaan valmistaa piperatsiinista katalyyttisesti.

## Lähteet
Life on a Leaf

**Life on a Leaf** on kuvataiteilija Jan-Erik Anderssonin suunnittelema taidetalo Turun Hirvensalossa. Ylhäältä päin katsottuna talo näyttää puunlehdeltä. Talo toimii Anderssonin perheen asuintalona ja valmistui vuonna 2009 osana Kuvataideakatemian tohtorityötä. Suunnittelu on toteutettu yhdessä arkkitehti Erkki Pitkärannan kanssa. 

Andersson on pyrkinyt rikkomaan perinteistä suunnittelua, talon kaikki yksityiskohdat on tarkkaan suunniteltu. Materiaaleina on pyritty käyttämään paljon kierrätysmateriaaleja. Talo on värikäs ja sen sisällä on useita Anderssonin ulkomaalaisten taiteilijaystävien teoksia. Kylpyhuoneessa mosaiikkilaatoista on rakennettu mm. lintu, laiva ja merihirviö. 150 neliömetrin talon hinnaksi tuli n. 500 000 euroa.

## Lähteet
Volkswagen T-Cross

**Volkswagen T-Cross** on Volkswagenin vuodesta 2019 lähtien valmistama pieni crossover-tyyppinen automalli, joka perustuu samalle MQB A0 -pohjalevylle kuin esimerkiksi Volkswagen Polo. Kiinassa mallia myydään T-Crossin lisäksi myös nimellä **Volkswagen Tacqua**. Molemmissa on pidempi akseliväli kuin eurooppalaisessa malliversiossa. Kiinalaisessa T-Crossissa on hieman erilainen keulailme kuin eurooppalaisversiossa, kun taas Tacqua on samannäköinen kuin Euroopassa myytävä T-Cross.

Vuoden 2019 Euro NCAP -kolaritestistä T-Cross sai tulokseksi täydet viisi tähteä.

Moottorivalikoimassa ovat kolmesylinterinen 1,0-litrainen (95/115&nbsp;hv) bensiinimoottori ja 1,6-litrainen dieselmoottori. Pienitehoisimman moottorin yhteydessä manuaalivaihteisto on viisivaihteinen, muissa kuusivaihteinen. Suuritehoisemman bensiinimoottorin yhteyteen saa myös seitsemänportaisen DSG-kaksoiskytkinvaihteiston. Kaikki mallit ovat etuvetoisia.

## Lähteet

## Aiheesta muualla
Luettelo naismiljardööreistä

Tämä luettelo sisältää naisia, joiden omaisuuden arvoksi on laskettu yli miljardi dollaria. 

*María Asunción Aramburuzabala
*Dannine Avara
*Marie Besnier Beauvalot
*Françoise Bettencourt Meyers
*Liliane Bettencourt
*Rahel Blocher
*Charlene de Carvalho-Heineken
*Pollyanna Chu
*Cayetana Fitz-James Stuart
*Iris Fontbona
*Milane Frantz
*Eva Gonda de Rivera
*Helen Robson Walton
*Laura Henderson
*Pansy Ho
*Yang Huiyan
*Savitri Jindal
*Antonia Johnson
*Sofie Kirk Kristiansen
*Agnete Kirk Thinggaard
*Susanne Klatten
*Lam Wai Ying
*Massimiliana Landini Aleotti
*Marianne Liebmann
*Pauline MacMillan Keinath
*Pamela Mars-Wright
*Jacqueline Mars
*Marijke Mars
*Valerie Mars
*Victoria Mars
*Magdalena Martullo-Blocher
*Gabriella Meister
*Rosalia Mera
*Rebekah Mercer
*Elisabeth Mohn
*Sandra Ortega Mera
*Blair Parry-Okeden
*Carrie Perrodo
*Zhou Qunfei
*Kirsten Rausing
*Katharine Rayner
*Renate Reimann-Haas
*Gina Rinehart
*Isabel dos Santos
*Maria-Elisabeth Schaeffler-Thumann
*Alexandra Schörghuber
*Gwendolyn Sontheim Meyer
*Friede Springer
*Charlotte Söderström
*Margaretta Taylor
*Lottie Tham
*Hanni Toosbuy Kasprzak
*Ann Walton Kroenke
*Nancy Walton Laurie
*Alice Walton
*Christy Walton
*Randa Williams
*Oprah Winfrey
*Ingrid Wu

## Katso myös
* Luettelo maailman rikkaimmista naisista Forbesin mukaan
Volkswagen Passat (B7)

**Volkswagen Passat B7** on Volkswagenin Passat-mallin viidennestä sukupolvesta uudistettu versio, jota valmistettiin vuosina 2010–2014. Se ei ollut täysin uusi malli, vaan perustui edelleen samalle pohjalevylle kuin edeltäjänsä, vaikka autoa olikin päällisin puolin uudistettu. Kiinassa sitä myytiin sedan-korisena **Volkswagen Magotan** -nimisenä, farmaria puolestaan **Volkswagen Variantina** ilman Passat-nimeä. Pohjois-Amerikan markkinoilla tätä Passat-mallia ei myyty, vaan siellä markkinoille tuli eurooppalaisesta eroava versio (Passat NMS).

## Volkswagen Passat (2010–2014)

Uudistunut Passat esiteltiin Pariisin autonäyttelyssä syksyllä 2010. Tokion autonäyttelyssä joulukuussa 2011 esiteltiin lisäksi Passat Alltrack, joka on farmarimallin maastokelpoisempi versio 30 millimetriä korotetulla maavaralla ja koria suojaavilla muoviosilla.

Vuoden 2010 Euro NCAP -kolaritestistä Passat sai tulokseksi täydet viisi tähteä.

Bensiinimoottorit olivat aluksi 1,4 TSI (122/150&nbsp;hv), 1,8 TSI (160&nbsp;hv), 2,0 TSI (211&nbsp;hv) ja 3,6 FSI VR6 (300&nbsp;hv). Dieselmoottorit olivat yhteispaineruiskutteiset 1,6 TDI (105&nbsp;hv) ja 2,0 TDI (140/170&nbsp;hv). Suurempitehoinen 1,4 TSI käyttää polttoaineenaan bensiinin lisäksi myös maakaasua.

Moottorivalikoimaa uudistettiin vuoden 2012 loppupuolella, jolloin 1,8 TSI:n korvasi 160-hevosvoimainen versio 1,4 TSI:stä. 170-hevosvoimaisen dieselmoottorin teho nousi 177 hevosvoimaan. 

## Katso myös
* Volkswagen Passat (B1) (1973–1980)
* Volkswagen Passat (B2) (1980–1988)
* Volkswagen Passat (B3) (1988–1993)
* Volkswagen Passat (B4) (1993–1997)
* Volkswagen Passat (B5) (1996–2005)
* Volkswagen Passat (B6) (2005–2010)
* Volkswagen Passat (B8) (2014–2023)
* Volkswagen Passat (B9) (2023–)

## Lähteet

## Aiheesta muualla
Jean Coulthard

**Jean Coulthard** (10. helmikuuta 1908 Vancouver, Brittiläinen Kolumbia – 9. maaliskuuta 2000 Pohjois-Vancouver, Brittiläinen Kolumbia) oli kanadalainen säveltäjä. Hänen tyylinsä on usein romanttista ja impressionistista. Hän teki yli 350 sävellystä, joista tunnetuimpiin kuuluvat pianokonsertto vuodelta 1963 ja *Twelve Essays on a Cantabile Theme* (1972). Coulthard opetti Brittiläisen Kolumbian yliopistossa 26 vuoden ajan ja jatkoi sävellystyötään vielä tämän jälkeen; viimeisen sävellyksensä hän sai valmiiksi joitain kuukausia ennen kuin kuoli 92 vuoden iässä. 

Coulthard varttui musikaalisessa perheessä Vancouverin Shaughnessyssä. Hänen isänsä oli lääkäri ja äitinsä laulaja, musiikinopettaja Jean Blake Coulthard (o.s. Robinson). Coulthard aloitti säveltämisen kahdeksanvuotiaana äitinsä opastamana. Hän sai opetusta myös Jan Cherniavskylta pianonsoitossa ja Frederick Chubbilta musiikin teoriassa vuosina 1924–28. Tämän jälkeen hän opiskeli Vancouver Woman's Musical Clubin myöntämän stipendin turvin vuoteen 1929 Royal College of Musicissa, Lontoossa. Siellä hänen opettajinaan toimivat Kathleen Long, R. O. Morris ja Ralph Vaughan Williams. Coulthard opetti pianonsoittoa jo ennen Lontooseen lähtemistään ja jatkoi sitä palattuaan Vancouveriin yksityisesti ja yksityissä tyttökouluissa. Vuonna 1935 Coulthard meni naimisiin muotoilija Donald Adamsin kanssa, ja parin tytär Jane syntyi vuonna 1943. 

Varhaiset sävellyksensä Coulthard teki ensisijaisesti pianolle ja lauluäänelle. Näihin lukeutuvat *Cradle Song* (1927) ja *Threnody* (1935). Vuosina 1939–44 Coulthard opiskeli sävellystä Arthur Benjaminin johdolla ja sai tältä rohkaisua orkesterille säveltämiseen. Tältä kaudelta ovat peräisin teokset *Canadian Fantasy* (1940), *Excursion* (1940), *Ballade (A Winter's Tale)* (1940) ja *Song to the Sea* (1942), jotka vahvistivat säveltäjän mainetta Kanadassa. Vuosina 1944–45 ja 1949 Coulthard jatkoi sävellysopintojaan Bernard Wagenaarin johdolla. Tämän seurauksena hän alkoi säveltää muodoltaan laajempia teoksia muun muassa jousikvartetille ja sinfoniaorkesterille. Coulthard sai töistään arviointeja myös Arnold Schönbergiltä, Darius Milhaudilta, Béla Bartókilta ja Nadia Boulangerilta. 1960-luvulla tuotanto kehittyi aiempaa kompleksisempaan suuntaan. Monesti Coulthard haki inspiraatiota kirjallisista löydöistään. Monet sävellykset valmistuivat tilaustöinä. Coulthard sävelsi oopperan *The Return of the Native* (1979; kantaesitys konserttimuodossa 1993).

Coulthard oli Kanadan ritarikunnan upseeri vuodesta 1978 ja Brittiläisen Kolumbian ritarikunnan jäsen vuodesta 1994.

## Lähteet
Janata

**Janata** oli intialainen poliittinen puolue, jonka perusti vuonna 1977 Jaya Prakash Narayan ja johon kuului paljon Indira Gandhin vastustajia. Puolueen muodosti vaaliliittouma, johon kuuluivat muun muassa Bharatiya Lok Dal, Bharatiya Jana Sangh, Swatantra-puolue, sosialistit ja Intian kongressipuolueesta irtautunut K. Kamarajin johtama ryhmittymä.

Janatan ensimmäinen puoluejohtaja oli Chandra Shekhar.

Parlamenttivaaleissa 1977 vasta perustettu vaaliliittouma kilpaili nimellä Bharatiya Lok Dal. Se onnistui murtamaan Kongressipuolueen monopolin ja muodosti hallituksen, jonka pääministerinä oli Morarji Desai.

Puolue sulautui 1988 eräiden oppositiopuolueiden kanssa ja muodosti puolueen Janata Dal.

## Lähteet
Volkswagen Passat (B8)

**Volkswagen Passat B8** on Volkswagenin Passat-mallin kuudes sukupolvi, jota on valmistettu vuosina 2014–2023. Se valittiin vuoden autoksi Euroopassa 2015 ja vuoden autoksi Suomessa 2016. Kiinassa autoa myydään **Volkswagen Magotan** -nimisenä, ja se on eurooppalaista malliversiota pidempi.

## Volkswagen Passat B8 (2014–2023)

Kuudennen sukupolven Passat esiteltiin Pariisin autonäyttelyssä syksyllä 2014, ja se perustuu Volkswagen Groupin modulaariselle MQB-pohjalevylle. Uuden perusrakenteensa ansiosta auto on edeltäjäänsä kevyempi. 

Vuoden 2014 Euro NCAP -kolaritestistä Passat sai tulokseksi täydet viisi tähteä.

Ainoa bensiinimoottori oli tuotannon alkuvaiheessa 1,4 TSI (125/150&nbsp;hv), jonka suurempitehoisen version yhteydessä on sylinterien lepuutustoiminto (ACT). Dieselmoottorit ovat 1,6 TDI (120&nbsp;hv) ja 2,0 TDI (150/190/240&nbsp;hv).

Keväällä 2015 tulivat bensiinimoottorit 1,8 TSI (180&nbsp;hv) ja 2,0 TSI (220&nbsp;hv), kesällä myös jälkimmäisen 280-hevosvoimainen versio. Vuoden lopulla markkinoille tuli plug-in-hybridimalli Passat GTE, jossa 1,4-litraisen bensiinimoottorin apuna on sähkömoottori. Yhdessä moottorit tuottavat 218 hevosvoiman tehon. 

Geneven autonäyttelyssä keväällä 2015 esiteltiin maastokelposempi Passat Alltrack, jonka maavara on 27,5 millimetriä normaalia farmarimallia korkeampi ja korissa on suojaavia muoviosia. 

Geneven autonäyttelyssä maaliskuussa 2019 esiteltiin pienen kasvojenkohotuksen kokenut Passat. Uudistuksia olivat uudelleenmuotoillut puskurit ja etusäleikkö. 

## Katso myös

* Volkswagen Passat (B1) (1973–1980)
* Volkswagen Passat (B2) (1980–1988)
* Volkswagen Passat (B3) (1988–1993)
* Volkswagen Passat (B4) (1993–1997)
* Volkswagen Passat (B5) (1996–2005)
* Volkswagen Passat (B6) (2005–2010)
* Volkswagen Passat (B7) (2010–2014)
* Volkswagen Passat (B9) (2023–)

## Lähteet

## Aiheesta muualla
Giovanni Domenico Maraldi

**Giovanni Domenico** () **Maraldi** (17. huhtikuuta 1709 – 14. marraskuuta 1788) oli italialainen tähtitieteilijä, Giacomo F. Maraldin veljenpoika. Hän löysi pallomaiset tähtijoukot M15 ja M2 vuonna 1746.

## Lähteet
Tetrakosaani

**Tetrakosaani** eli **n-tetrakosaani** (C24H50) on 24-hiilinen suoraketjuinen  alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan  kiinteää valkoista ainetta. Tetrakosaanin rakennekaava on CH3(CH2)22CH3, moolimassa 338,664&nbsp;g/mol, sulamispiste 50,3&nbsp;°C, kiehumispiste 391&nbsp;°C, leimahduspiste 113&nbsp;°C (c.c), tiheys 0,7991&nbsp;g/cm3 (vesi = 1,0 g/cm3) ja CAS-numero 646-31-1. Tetrakosaani ei käytännössä liukene veteen, mutta liukenee hieman etanoliin ja hyvin dietyylieetteriin.

Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.

## Aiheesta muualla
*PubChem: Tetracosane 
*ChemBlink: Tetracosane 
*Dr. Duke's Phytochemical and Ethnobotanical Databases: Tetracosane 
*Pherobase: Floral Compound - 24Hy 
*Pherobase: Semiochemical - 24Hy
Krotkaja

**Krotkaja** on ukrainalaisen Sergei Loznitsan ohjaama elokuva vuodelta 2017. Se perustuu Feodor Dostojevskin 1876 julkaisemaan novelliin ”Lempeä neito” (*Krotkaja*).

## Tuotanto ja kuvaus
Elokuvan 11-henkinen näyttelijätiimi tulee Jekaterinburgin tärkeimmästä teatterista. Pääosan esittäjä Vasilina Makovtseva on varsin suosittu Venäjällä. Oleg Mutun kuvaama filmi tehtiin vuoden 2016 aikana kaakkoisessa Latviassa lähellä Liettuan ja Valko-Venäjän rajaa sijaitsevassa Daugavpilsin kaupungissa. Ohjaaja Loznitsan mukaan teos oli helpompi toteuttaa Euroopan unionin alueella kuin Siperiassa, missä sen kuvaama vankila nimellisesti sijaitsee.

## Juoni
Vasilina Makovtsevan esittämän nimettömäksi jäävän naisen mies istuu vankilassa murhatuomiota. Kerran naisen vankilaan lähettämä paketti palautetaan ilman selityksiä. Nainen lähtee omalle odysseialleen, jossa hän tekee matkaa niin jalkaisin, bussilla, junalla kuin Lada-taksillakin. Matkallaan nainen kohtaa yhtä lailla rikollisia, pahoja poliiseja ja byrokraattisia vankilaviranomaisia kuin hyvää tarkoittavia mutta voimattomia ihmisoikeusaktiivejakin.

## Lähteet

## Aiheesta muualla
*
Volkswagen Scirocco (2008)

**Volkswagen Scirocco** on Volkswagenin vuosina 2008–2017 valmistama coupé-korinen automalli, joka lainaa nimensä vuosien 1974–1992 Volkswagen Sciroccolta. Se perustuu samalle A5-pohjalevylle kuin muun muassa Volkswagen Golf.

Vuoden 2009 Euro NCAP -kolaritestistä Scirocco sai tulokseksi täydet viisi tähteä.

Sciroccon muotoilu perustuu Pariisin autonäyttelyssä syksyllä 2006 näytteillä olleeseen Volkswagen Iroc -konseptiautoon. Tuotantomalli esiteltiin keväällä 2008 Geneven autonäyttelyssä.

Bensiinimoottorit olivat aluksi 1,4 TSI (122/160&nbsp;hv) ja 2,0 TSI (200&nbsp;hv), dieselmoottorina oli 2,0 TDI (140&nbsp;hv). Keväällä 2009 tuli dieselin 170-hevosvoimainen versio ja samana syksynä 2,0 TSI:n teho nousi 211 hevosvoimaan. Vuoden 2013 alussa suuritehoisemman dieselmoottorin teho nousi 177 hevosvoimaan.

Vuonna 2009 malliston huipulle esiteltiin Scirocco R, jossa on 265-hevosvoimainen turboahdettu 2,0 TSI -moottori.

Geneven autonäyttelyssä keväällä 2014 esiteltiin kasvojenkohotuksen kokenut Scirocco. Suuritehoisempi 1,4 TSI poistui valikoimasta ja jäljelle jääneen teho nousi 125 hevosvoimaan. 2,0 TSI:n tehovaihtoehdot olivat nyt 180 ja 220 hevosvoimaa, Scirocco R -mallissa 280 hevosvoimaa. Dieselmoottorien tehot nousivat 150 ja 184 hevosvoimaan. 

## Lähteet

## Aiheesta muualla
Volkswagen Beetle (A5)

**Volkswagen Beetle** (Typ 5C) on Volkswagenin vuosina 2011–2019 valmistama alemman keskiluokan henkilöautomalli, joka korvasi Volkswagen New Beetlen. Se perustuu samalle A5-pohjalevylle kuin esimerkiksi Volkswagen Golf VI. Ranskassa mallin nimenä oli **Volkswagen Coccinelle**, Italiassa **Maggiolino** ja Brasiliassa **Fusca**.

Vuoden 2011 Euro NCAP -kolaritestistä Beetle sai tulokseksi täydet viisi tähteä.

Kangaskattoinen avomalli esiteltiin Los Angelesin autonäyttelyssä vuoden 2012 lopulla. Volkswagen päätti keväällä 2017 lopettaa coupé-korisen Beetlen tuonnin Saksaan, sillä siellä cabrioletin osuus myynnistä oli ollut lähes 75 prosenttia.

Volkswagenin teknisen kehityksen johtaja Frank Welsch ilmoitti Geneven autonäyttelyssä keväällä 2018, ettei autosta ole tarkoitus esitellä enää uutta sukupolvea.  Viimeinen Beetle valmistui Meksikon Pueblassa 9. heinäkuuta 2019, ja se asetettiin näytteille Volkswagenin museoon. Viimeinen alkuperäinen Kupla oli valmistunut samalta tehtaalta vuonna 2003. Suomeen tuotiin vuonna 2018 ”Kupla Suomessa 68 vuotta” -teeman mukaisesti 68 kappaleen erikoiserä.

Bensiinimoottorit olivat aluksi 1,2 TSI (105&nbsp;hv), 1,4 TSI (160&nbsp;hv), 2,0 TSI (200&nbsp;hv) sekä vain Pohjois-Amerikan markkinoilla viisisylinterinen 2,5-litrainen (170&nbsp;hv). Ainoa dieselmoottori oli alkuvaiheessa 1,6 TDI (105&nbsp;hv), vuoden 2012 alussa tuli myös 2,0 TDI (140&nbsp;hv).

Keväällä 2013 2,0 TSI:n teho nousi 210 hevosvoimaan, syksyllä 2014 edelleen 220 hevosvoimaan. Samaan aikaan 1,6 TDI:n korvasi 110-hevosvoimainen versio 2,0 TDI:stä, ja sen 140-hevosvoimaisen version teho nousi 150 hevosvoimaan. 1,4 TSI:n teho putosi 10 hevosvoimalla, kun moottorista poistettiin mekaaninen ahdin.

Vuonna 2015 2,5-litrainen korvattiin samantehoisella, mutta paremmin vääntävällä ja vähemmän kuluttavalla 1,8 TSI -moottorilla. 

## Lähteet

## Aiheesta muualla
Georgette Agutte

**Georgette Agutte** (17. toukokuuta 1867 Pariisi – 5. syyskuuta 1922 Chamonix) oli ranskalainen taidemaalari.

Agutte pääsi vuonna 1893 Gustave Moreaun luokalle vapaaoppilaaksi. Opettajaltaan hän omaksui vapaan mielen ja itsenäisen ajattelun. Hän tutustui myös Matisseen ja Georges Rouaultiin.

Taideopintojaan hän jatkoi Ranskan taideakatemiassa, École nationale supérieure des Beaux-Arts´ssa ja oli tuolloin sen ainoa naisoppilas. Hän tutustui myös fauvisteihin ja oli myös kuvanveistäjä. Aguttella oli oma ateljeensa Bonnières-sur-Seinessä. Ensimmäisen avioliittonsa hän solmi vuonna 1888 taidekriitikko Paul Flatin kanssa. Liitto päättyi avioeroon.

Uuden avioliiton Agutte solmi sosialistipoliitikko Marcel Sembatin kanssa vuonna 1897. Näyttelyitä hän piti vuonna 1904 Salon des Indépendant´issa ja Salon d´Automnessa. 

Kun aviomies oli kuollut, Agutte kirjoitti kirjeen, jossa kertoi *Hän lähti 12 tuntia sitten. Olen myöhässä*. Tämän jälkeen hän surmasi itsensä. Grenoblen museon konservaattori, Andry-Farcy, tajusi Agutte maalausten arvon ja teki kaikkensa saadakseen ne haltuunsa. 

Vuonna 2003 Aguttelle järjestettiin muistonäyttely. 
## Teoksia

File:La Source, Georgette Agutte, 1902.jpg|La Source vuodelta 1902.
File:Georgette Agutte - Ancient Castle - 1915.11.2 - Smithsonian American Art Museum.jpg|Château fort, vuodelta 1903.
File:Nature morte aux pastèques, vases et tapis Georgette AGUTTE.jpg|Nature morte aux pastèques, vase et tapis, vuosilta 1912-1914. 
File:Georgette Agutte - Marcel Sembat.jpg|Marcel Sembat lukee.


## Lähteet

## Aiheesta muualla
*http://www.archivesnationales.culture.gouv.fr/chan/chan/AP-pdf/sembat-agutte-637ap.pdf
Taylor Hickson

**Taylor Delaney Hickson** (s. 11. joulukuuta 1997 Kelowna) on kanadalainen näyttelijä ja laulaja-lauluntekijä. Hickson on näytellyt muun muassa koomisessa supersankarielokuvassa *[[Deadpool (elokuva)|Deadpool]]* sekä draamasarjassa *[[Aftermath (vuoden 2016 televisiosarja)|Aftermath]]*.

## Nuoruus
Kelownassa syntyneellä Hicksonilla on nuoremmat sisarukset Tianna, Tyson ja Tiernan. Hickson alkoi esiintyä laulajana toimivan isänsä keikoilla ollessaan 11-vuotias . Hän ihastui nopeasti kansanmusiikkiin ja opetteli soittamaan kitaraa ja pianoa.

## Ura
Hickson ei ollut kiinnostunut näyttelijän urasta ennen kuin 16-vuotiaana hänen tätinsä kertoi alueella agenttina toimivasta tuttavastaan, ja pienen painostuksen jälkeen he sopivat ensimmäisen tapaamisen. Vuonna 2015 hän sai roolin Anthony Hopkinsin tähdittämässä jännityselokuvassa *[[Blackway]]*. Hicksonin läpimurtorooli tapahtui vuonna 2016 julkaistun *[[Deadpool (elokuva)|Deadpool]]*-elokuvan myötä. Tuon jälkeen hänet valittiin suorasanaisen ja sarkastisen Brianna Copelandin rooliin Syfyn post-apocalyptiseen draamasarjaan *[[Aftermath (vuoden 2016 televisiosarja)|Aftermath]]*.

Hickson oli pääroolissa vuonna 2016 julkaistussa indie-elokuvassa *[[Hunting Pignut]]*.

Vuonna 2018 julkaistun kauhuelokuvan *[[Ghostland]]* kuvauksissa tapahtuneen tapaturman myötä hänen kasvoihinsa jouduttiin laittamaan 70 tikkiä lasinsirujen aiheuttamien viiltojen takia. Tapahtuma jätti Hicksonin kasvoille pysyvän arven, josta hän ilmoitti hakevansa korvausta oikeusteitse.

## Palkinnot ja ehdokkuudet

## Lähteet

## Aiheesta muualla
* 
* Taylor Hickson MovieFone.comissa
Volkswagen Group A -pohjalevy

**Volkswagen Group A -pohjalevy** on Volkswagen Groupin kehittämä pohjalevy etu- ja nelivetoisille autoille, joissa moottori on sijoitettu poikittain. Sen ensimmäinen versio esiteltiin vuonna 1974 Volkswagen Golfin yhteydessä. Uudemmissa malleissa on siirrytty käyttämään modulaarista MQB-pohjalevyä.

## A1
* Volkswagen Caddy (Typ 14) (1979–1992)
* Volkswagen Golf I (1974–1993)
* Volkswagen Jetta I (1979–1984)
* Volkswagen Scirocco I (1974–1981)
* Volkswagen Scirocco II (1981–1992)

## A2
* Volkswagen Corrado (1988–1995)
* Volkswagen Golf II (1983–1992)
* Volkswagen Jetta II (1984–1992)
* SEAT Toledo (Typ 1L) (1991–1999)

## A3
* Volkswagen Golf III (1991–2002)
* Volkswagen Vento / Jetta III (1992–1999)

Lyhennetty A03-pohjalevy (mm. Volkswagen Polo III) perustuu A3:een.

## A4 (PQ34)
* Audi A3 (Typ 8L) (1996–2003)
* Audi S3 (Typ 8L) (1999–2003)
* Audi TT (Typ 8N) (1998–2006)
* SEAT León (Typ 1M) (1999–2005)
* SEAT Toledo (Typ 1M) (1998–2004)
* Škoda Octavia (Typ 1U) (1996–2010)
* Škoda Praktik (2007–2015, perustuu osittain myös A04-pohjalevyyn)
* Škoda Roomster (2006–2015, perustuu osittain myös A04-pohjalevyyn)
* Volkswagen Bora / Jetta IV (1998–2005)
* Volkswagen Bora (2007–, Kiina)
* Volkswagen C-Trek (2016–)
* Volkswagen Golf IV (1997–2006)
* Volkswagen Lavida I (2008–2017)
* Volkswagen New Beetle (1997–2010)

## A5 (PQ35)
* Audi A3 (Typ 8P) (2003–2013)
* Audi RS3 (Typ 8PA) (2011–2012)
* Audi S3 (Typ 8P) (2006–2012)
* Audi TT (Typ 8J) (2006–2014)
* Audi Q3 (Typ 8U) (2011–2018)
* SEAT Altea (2004–2015)
* SEAT León (Typ 1P) (2005–2012)
* SEAT Toledo (Typ 5P) (2004–2009)
* Škoda Octavia (Typ 1Z) (2004–2013)
* Škoda Yeti (2009–2017)
* Volkswagen Beetle (2011–2019)
* Volkswagen Caddy (Typ 2K) (2003–2020)
* Volkswagen Eos (2006–2015)
* Volkswagen Golf V (2003–2009)
* Volkswagen Golf VI (2008–2016)
* Volkswagen Golf Plus (2004–2014)
* Volkswagen Jetta V (2005–2011)
* Volkswagen Jetta VI (2010–2018)
* Volkswagen Scirocco (2008–2017)
* Volkswagen Tiguan I (2007–2017)
* Volkswagen Touran I (2003–2015)

## A6 (PQ46)
Volkswagen Passatin viides sukupolvi on nimetty harhaanjohtavasti B6:ksi, vaikka siinä käytetäänkin A6/PQ46-pohjalevyä, joka lainaa osia Golfin A5-pohjalevystä.

* SEAT Alhambra (Typ 7N) (2010–2020)
* Škoda Superb (Typ 3T) (2008–2015)
* Volkswagen CC (2008–2017)
* Volkswagen Passat (B6) (2005–2010)
* Volkswagen Passat (B7) (2010–2014)
* Volkswagen Passat (NMS) (2011–, Pohjois-Amerikan, Kiinan ja Etelä-Korean markkinoilla)
* Volkswagen Sharan II (2010–)
David Tomášek

**David Tomášek** (s. 10. helmikuuta 1996 Praha, Tšekki) on tšekkiläinen jääkiekkoilija. Hän on pelipaikaltaan keskushyökkääjä, mutta Tomášek osaa pelata myös laidassa. Hän on pelannut aiemmin urallaan myös puolustajana.

## Ura
### Seuraura
Tomášek on HC Sparta Prahan kasvatti. Hän muutti jo 14-vuotiaana Yhdysvaltoihin ja siirtyi NAPHL-junioriliigan Motor City Metal Jacketsiin kaudeksi 2010–2011. Kaksi seuraavaa kautta Tomášek pelasi T1EHL-junioriliigan Oakland Jr. Grizzliesissa. OHL-joukkue Belleville Bulls varasi hänet 56. pelaajana . Tomášek siirtyi joukkueeseen kaudeksi 2013–2014, jolloin hän nousi myös Bullsin kapteenistoon.

Kaudeksi 2015–2016 Tomášek palasi kotimaahansa ja siirtyi HC Pardubiceen. Hän teki miesten pääsarjadebyyttinsä Mestarien liigassa 22. elokuuta 2015 sveitsiläistä HC Davosia vastaan. Extraligassa Tomášek sai tililleen ensimmäisen ottelunsa runkosarjan avauskierroksella 11. syyskuuta 2015 vieraissa BK Mladá Boleslavia vastaan. Hän jäi ottelussa kuitenkin ilman peliaikaa. Tomášek sai ensimmäiset peliaikansa Extraligassa seuraavassa ottelussa 13. syyskuuta 2015 HC Plzeňiä vastaan. Hän sai ottelussa jääaikaa 2.11 minuuttia. Tomášek keräsi ottelusta teholukeman -1. Ensimmäisen Extraliga-maalinsa hän teki 30. lokakuuta 2015 vieraissa HC Plzeňiä vastaan. Kaikkiaan Tomášekin tulokaskausi 2015–2016 toi 40 runkosarjaottelussa tehot 6+6=12 ja kuudessa karsintasarjan ottelussa yhden maalin. Hän pelasi myös neljä ottelua lainalla sarjatasoa alempana 1. česká hokejová ligan HC Šumperkissa. Kaudella 2016–2017 Tomášek teki Extraligan runkosarjassa tehot 14+7=21. Hän oli Pardubicen kolmanneksi paras maalintekijä Lukáš Nahodilin kanssa.

Tomášek siirtyi kaudeksi 2018–2019 kaksivuotisella sopimuksella SM-liigajoukkue JYPiin. Hän oli joukkueen neljänneksi paras pistemies tehoilla 11+22=33. Mestarien liigassa Tomášek oli JYPin paras pistemies ja maalintekijä tehoilla 4+2=6. Kaudella 2019–2020 hän johti seitsemän pelaamansa ottelun jälkeen joukkueen sisäistä syöttöpörssiä viidellä syöttöpisteellään ja teki niissä myös yhden maalin, kunnes lokakuussa 2019 Tomášekin sopimus JYPin kanssa kuitenkin purettiin yhteisymmärryksessä. Kaksi päivää myöhemmin hänen vahvistettiin palaavan kevääseen 2022 asti ulottuvalla sopimuksella kasvattajaseuraansa HC Sparta Prahaan. 

Huhtikuussa 2025 Tomášek teki vuoden mittaisen ja 1,2 miljoonan dollarin arvoisen sopimuksen NHL-joukkue Edmonton Oilersin kanssa.

### Maajoukkueura
Tomášek pelasi alle 20-vuotiaiden MM-kilpailuissa vuonna 2016. Tšekin A-maajoukkueessa hän on pelannut yhteensä 25 ottelua tehopistein 6+6=12. Tomášek teki A-maajoukkuedebyyttinsä Channel One Cupin 15. joulukuuta 2016 Helsingin jäähallissa pelatussa avausottelussa Suomea vastaan. Hänet merkittiin Tšekin nelosketjun keskushyökkääjäksi laidoilleen Robert Říčka ja Lukáš Lhoták. Tomášek teki ottelussa myös ensimmäisen A-maajoukkuemaalinsa. Hän on pelannut myös yhteensä 14 nuorten ja kaksi poikien maaottelua.

## Tilastot

## Lähteet
*
*
*

### Viitteet
DigitalBridge

**DigitalBridge** on yhdysvaltalainen pörssiyhtiö. Digital Colony otti käyttöön DigitalBridge-nimen vuonna 2021.

Huhtikuussa 2018 Digital Colony ilmoitti ostavansa Digitan australialaiselta pääomasijoitusyhtiö First State Investmentsiltä. Kauppa toteutui 25. kesäkuuta 2018.

## Lähteet

## Aiheesta muualla
* DigitalBridgen virallinen sivusto
Volkswagen Group A0 -pohjalevy

**Volkswagen Group A0 -pohjalevy** on Volkswagen Groupin kehittämä pohjalevy pienille autoille, joissa moottori on sijoitettu poikittain. A0-pohjalevyn ensimmäinen versio esiteltiin vuonna 1974 Audi 50:n yhteydessä. Uudemmissa malleissa on siirrytty käyttämään modulaarista MQB-pohjalevyä.

## A01
* Audi 50 (1974–1978)
* Volkswagen Derby I (1977–1981)
* Volkswagen Polo I (1975–1981)

## A02
* Volkswagen Derby II (1981–1985)
* Volkswagen Polo II (1981–1994)

## A03
A03-pohjalevy on lyhennetty versio A3-pohjalevystä (mm. Volkswagen Golf III). Edelleen lyhennetty A00-pohjalevy (SEAT Arosa, Volkswagen Lupo) perustuu A03:een.
* SEAT Córdoba (Typ 6K) (1993–2002)
* SEAT Ibiza (Typ 6K) (1993–2002)
* SEAT Inca (1996–2003)
* Volkswagen Caddy (Typ 9K) (1995–2004)
* Volkswagen Polo III (1994–2001)
* Volkswagen Polo Playa (1996–2002)

## A04 (PQ24)
* Audi A2 (1998–2005)
* SEAT Córdoba (Typ 6L) (2002–2009)
* SEAT Ibiza (Typ 6L) (2002–2008)
* Škoda Fabia (Typ 6Y) (1999–2007)
* Škoda Fabia (Typ 5J) (2007–2014)
* Škoda Praktik (2007–2015, perustuu osittain myös A4-pohjalevyyn)
* Škoda Roomster (2006–2015, perustuu osittain myös A4-pohjalevyyn)
* Volkswagen Fox (2003–2021)
* Volkswagen Gol III / Voyage (2008–)
* Volkswagen Polo IV (2001–2009)
* Volkswagen Saveiro III (2009–)
* Volkswagen SpaceFox (2006–2019)

## A05 (PQ25)
A05-pohjalevy mahdollistaa nelivedon käyttämisen sille perustuvissa malleissa.

* Audi A1 (Typ 8X) (2010–2018)
* SEAT Ibiza (Typ 6J) (2008–2017)
* Škoda Rapid (2011–2021, vain Intian markkinoilla)
* Volkswagen Ameo (2016–2020)
* Volkswagen Polo V (2009–2017)

### A05+
* SEAT Toledo (Typ NH) (2012–2019)
* Škoda Kamiq (2018–, vain Kiinan markkinoilla)
* Škoda Rapid (2012–)
* Volkswagen Jetta / Jetta VA3 (2013–, vain Kiinan markkinoilla)
* Volkswagen Santana (2012–2021, vain Kiinan markkinoilla)

## A06 (PQ26)
A06 on uudistettu versio A05-pohjalevystä. Se sisältää myös osia modulaarisesta MQB-pohjalevystä.

* Škoda Fabia (Typ NJ) (2014–2021)

## Lähteet
Philippe Loys de Chéseaux

**Jean-Philippe Loys de Chéseaux** (4. toukokuuta 1718, Lausanne – 30. marraskuuta 1751 Pariisi, Ranska) oli sveitsiläinen tähtitieteilijä.

Hänet tunnetaan kahden komeetan havainnoista vuonna 1743 ja 1746 sekä luettelosta 21:tä tähtisumuista jonka hän laati vuosina 1745–1746.

De Chéseauxilla oli oma observatorio joka oli varustettu 14 jalkaa pitkä linssikaukoputkella ja peilikaukoputki joka oli malliltaan ”gregoriaaninen teleskooppi”. Kohteiden sijaintien mittamiseen siellä oli kvadrantti. Hänet tunnetaan komeettahavainnoistaan. Hän löysi ensimmäisen C/1743 X1 komeetan 13. joulukuuta 1743 (sen oli kuitenkin löytänyt jo 9. joulukuuta Dirk Klinkenberg) ja jota hän seurasi maaliskuuhun 1744 saakka. Kaksi vuotta myöhemmin, 13. elokuuta 1746 hän löysi C/1746 P1 komeetan. Vuosina 1745–1746 hän laati 21:n tähtisumun luettelon, joista kahdeksan hän oli löytänyt ensimmäisenä: IC 4665, NGC 6633, M16, M25, M35, M71, M4 ja M17, ja löysi itsenäisesti uudestaan sumut M6, NGC 6231 ja M22. Hän lähetti luettelon isoisälleen Pariisiin, ja tämä esitteli sen Ranskan tiedeakatemian kokouksessa 6. elokuuta 1746. Jean Maraldi huomioi sen vuonna 1746 ja Guillaume Le Gentil huomioi luettelon vuonna 1759, mutta sitä ei julkaistu muualla ja se pysyi unohduksissa pitkän aikaa kunnes Guillaume Bigourdan julkaisi sen lehdessä vuonna 1884.

## Lähteet
Gottfried Kirch

**Gottfried Kirch** (**Kirche, Kirkius**) (18. joulukuuta 1639 – 25. heinäkuuta 1710) oli saksalainen tähtitieteilijä. Hän sai vuonna 1700 kuningas Fredrik I:ltä arvonimen *Astronom der in Berlin*, joka samalla teki hänestä Berliinin observatorion johtajan.

Kirch oli alkujaan kalenterintekijä, joka rakensi ja myi tähtitieteellisiä instrumenttejä. Hän käytti paljon aikaa Otavaan kuuluvan kaksoistähden Mizarin tutkimiseen.

## Lähteet
Abraham Ihle

**Johann Abraham Ihle** (14. kesäkuuta 1627 – n. 1699) oli saksalainen tähtitieteen harrastaja, joka löysi ensimmäisen pallomaisen tähtijoukon M22 elokuussa 1665, kun hän tarkasteli Saturnusta Jousimiehessä.

## Lähteet
Ólympos (Kypros)

**Ólympos** (, myös *Chionístra*, Χιονίστρα) on Kyproksen korkein vuori. Se sijaitsee Tróodos-vuoristossa ja sen korkeus ja prominenssi ovat  metriä.

Ólympoksen rinteillä kasvaa havumetsää. Talvella vuorella on lunta ja se on suosittu talviurheilukeskus. Lähellä vuoren huippua sijaitsee Tróodoksen kylä. Vuoren huipulla sijaitsee Ison-Britannian Akrotírin tukikohtaa palveleva Britannian kuninkaallisten ilmavoimien tutka-asema.

## Lähteet

## Aiheesta muualla
Eskimosumu

**Eskimosumu** (**NGC 2392**), tunnettuna myös **Klovnisumuna** tai **Caldwell 39**, on bipolaarinen tuplakuorinen planetaarinen sumu (PN). Sen löysi tähtitieteilijä William Herschel vuonna 1787. Se näyttää ihmiskasvoilta joiden ympärillä on parka huppu. NGC 2392 sijaitsee 2,870 valovuotta Maasta, ja sen voi nähdä pienellä teleskoopilla.

## Lähteet
Trikosaani

**Trikosaani** eli **n-trikosaani** (C23H48) on 23-hiilinen suoraketjuinen  hajuton alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan  kiinteää valkoista ainetta. Trikosaanin rakennekaava on CH3(CH2)21CH3, moolimassa 324,637&nbsp;g/mol, sulamispiste 47,4&nbsp;°C, kiehumispiste 381&nbsp;°C, leimahduspiste 113&nbsp;°C (c.c), tiheys 0,7969&nbsp;g/cm3 (vesi = 1,0 g/cm3) ja CAS-numero 638-67-5. Trikosaani ei käytännössä liukene veteen, mutta liukenee hieman etanoliin ja on liukoinen dietyylieetteriin ja hiilitetrakloridiin.

Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.

## Aiheesta muualla
*PubChem: Tricosane 
*ChemBlink: n-Tricosane 
*Human Metabolome Database (HMDB): Tricosane 
*Food Component Database (FooDB): N-Tricosane 
*Dr. Duke's Phytochemical and Ethnobotanical Databases: Tricosane 
*Pherobase: Floral Compound - 23Hy 
*Pherobase: Semiochemical - 23Hy
Millisekuntipulsari

**Millisekuntipulsari** on pulsari joka pyörii akselinsa ympäri 1-10 millisekunnissa. Niitä on havaittu sähkömagneettisen spektrin radio-, röntgen- ja gammasäteiden osuuksissa. Niiden alkuperän johtava teoria on, että ne ovat vanhoja, nopeasti pyöriviä neutroni-tähtiä joiden pyörimisnopeus on vaihtunut kun siihen tuli enemmän materiaalia sen kumppanitähdeltä.

## Lähteet
Kyrenianvuoret

**Kyrenianvuoret** (*Kerýneianvuoret*, , ) eli **Pentadáktylos** (, , ”Viisisorminen”) on vuorijono Kyproksen saaren pohjoisosassa. Sen korkeimman huipun Kyparissóvounoksen eli Selvili Tepen korkeus on  metriä.

## Maantiede

Kyrenianvuoret kulkee Kyproksen pohjoisrannikkoa itä-länsisuunnassa, ja sen pituus on noin 160 kilometriä. Vuoriston merkittävimmät huiput ovat lännestä itään Kórnos (Κόρνος, ), Kyparissóvounos eli Selvili Tepe (Κυπαρισσόβουνος, ), Profítis Ilías (Προφήτης Ηλίας , ), Ágios Ilaríonas (Άγιος Ιλαρίωνας, ), Alonágra (Αλωνάγρα, ), Voufavénto (Βουφαβέντο, ), Pentadáktylos (Πενταδάκτυλος, ), Giailás (Γιαηλάς, ), Palaiá Vrýsi (Παλαιά Βρύση, ), Ólympos (Όλυμπος, ) ja Kantára (Καντάρα, ).

## Nähtävyydet

Kyrenianvuorilla sijaitsevat muun muassa Bellapáisin luostari ja Pyhän Hilarionin linna. Vuorijonon eteläpuolella sijaitsee Mesaorían tasanko ja sen eteläpuolella Tróodos-vuoristo.

Vuorten etelärinteessä on suurikokoinen Pohjois-Kyproksen lippu. Se on tehty 1980-luvulla kivistä. Lippu on 425 metriä leveä ja 250 metriä korkea ja valaistu yöllä. Sen vasemmalla puolella on nyky-Turkin perustajan Kemal Atatürkin iskulause: ‘Ne mutlu türk'üm diyene!’ (”Kuinka onnellinen on hän, joka sanoo olevansa turkkilainen!”). Lippu sijaitsee Pohjois-Kyproksen puolella, mutta näkyy kauaksi rajan toiselle puolelle, mikä aiheuttaa ärtymystä. 

## Lähteet

## Aiheesta muualla
Zofia Atteslander

**Zofia Atteslander** (12. maaliskuuta 1874 Luborzyca – 1928? Berliini?) oli puolalainen taidemaalari. Atteslander keskittyi urallaan lähinnä muotokuviin ja asetelmiin. Hän teki öljyvärimaalausten ohella pastellipiirroksia.

Atteslander opiskeli taidemaalariksi yksityisesti, ensiksi Krakovassa Jacek Malczewskin oppilaana. Hän jatkoi opintojaan Franz von Lenbachin, Heinrich Knirrin ja Münchenissä Stanisłav Grocholskin oppilaana. Vuonna 1902 hän matkusti Dachaun kaupunkiin saamaan opetusta Adolf Hölzeliltä. 

Oleskellessaan Wiesbadenissa Atteslander maalasi Romanian kuningasperheen jäsenten muotokuvia. Hän vieraili Ranskassa vuonna 1908 ja sai maan taiteilijoiden salongilta kunniamaininnan. Hän oli kotimaassaan sekä Varsovan että Krakovan taiteilijaseurojen jäsen. Hän signeerasi teoksensa useimmiten merkillä **ZO**.

Atteslanderin kuolinaikaa ja paikkaa ei tiedetä. Viimeiset viranomaismerkinnät hänestä ovat vuodelta 1928.

## Teoksia

File:Zofia Atterslander Portret młodej kobiety z narcyzami.jpg|Nuori nainen ja narsissi  
File:Zofia Atteslander Portret kobiety 1916.jpg|Naisen muotokuva
File:Zofia Atteslander Dziewczynka w zielonym kapeluszu 1906.jpg|Tyttö ja vihreä hattu
File:Zofia-atteslander-portret-dziewczyny-w-kapeluszu-1915.jpg|Tyttö ja hattu
File:Portret Lady Stanhope.jpg|Lady Stanhopen muotokuva (1912)


## Lähteet
Bornholmin lippu

**Bornholmim lippu** syntyi 1970-luvun puolivälissä paikallisen taiteilijan Bent Kaasin suunnittelemana. Se on Bornholmin kunnan lippu. Lippu on pääasiassa matkamuisto, jota ostavat turistit, asevoimien yksiköt, jotka harjoittelevat Tanskassa, ja saksalaiset merimiehet, jotka vierailevat Tanskassa. Lippu on vihreä risti punaisella taustalla. Vihreän sanotaan symboloivan saaren vihreyttä.

Lippu ei ole virallinen.
Pauliina Mäkelä

**Pauliina Mäkelä** (s. 25. kesäkuuta 1980) on suomalainen kuvittaja, sarjakuvantekijä ja lastenkirjakuvittaja.

Mäkelä valmistui  2005 graafisen suunnittelun opintolinjalta Lahden muotoiluinstituutista. Hän voitti  2007 ensimmäisen palkinnon Luzernin Fumetto-festivaalilla Vuosina 2007 ja 2009 hän oli Paula Norosen kanssa ehdokkaana parhaan lastenkirjan Finlandia Junior -palkinnonsaajaksi. Vuonna 2021 Mäkelä sai Vuoden kuvittaja -palkinnon.

Mäkelä on tehnyt kaksi omaa sarjakuvakokoelmaa. Hän on ollut kokeellisen sarjakuvan lehden *Kutin* päätoimittaja. Mäkeä on myös Kutikuti-sarjakuvayhdistyksen perustajajäsen.

## Palkinnot ja tunnustukset
* 2006 Tikapuu-palkinto Vuoden Huiput -kilpailussa teoksesta *Karnevaalit*
* 2007 Fumetto-festivaalin pääpalkinto
* 2016 Kuvitustimantti-palkinto vuoden parhaasta kuvituksesta
* 2021 Vuoden kuvittaja -palkinto

## Teokset
* *Karnevaalit*, 2006 palkittu Vuoden Huiput kilpailussa 2006
* *Mystic Sessions*, Vol. 1, 2006

## Lähteet

## Aiheesta muualla
* Pauliina Mäkelän verkkosivut
* Sarjainfo
Volkswagen Group B -pohjalevy

**Volkswagen Group B -pohjalevy** on Volkswagen Groupin ylemmän keskiluokan automalleissaan käyttämä pohjalevy. Sen ensimmäinen versio esiteltiin vuonna 1973 Audi 80:n yhteydessä. Konsernin uusissa malleissa B-pohjalevyn on korvannut modulaarinen MLB-pohjalevy.

## B1
* Audi 80 (B1) (1972–1978)
* Volkswagen Passat (B1) (1973–1980)

## BX
BX-pohjalevy kehitettiin B1:n pohjalta Volkswagenin brasilialaisvalmisteisia malleja varten.  

* Volkswagen Gol I / Parati I / Voyage I (1980–1994) 
* Volkswagen Gol II / Parati II (1994–2013) 
* Volkswagen Saveiro I (1982–1997) 
* Volkswagen Saveiro II (1999–2009) 

## B2
* Audi 80 (B2) (1978–1986)
* Audi 90 (B2) (1984–1987)
* Audi Coupé (B2) (1980–1988)
* Audi Quattro (1980–1991)
* Ford Versailles / Royale / Galaxy (1991–1996)
* Volkswagen Passat (B2) (1980–1988, valmistettiin Santana-nimisenä Kiinassa vuoteen 2012 saakka)

## B3
* Volkswagen Passat (B3) (1988–1993)
Volkswagen Passat B3 oli ensimmäinen Passat-malli, joka ei perustunut Audi-mallien kanssa samalle pohjalevylle. B3-tunnuksella viitataan myös vuosien 1987–1992 Audi 80- ja 90-malleihin, mutta nimestään huolimatta niissä käytettiin eri pohjalevyä kuin Passat B3:ssa.

## B4
* Volkswagen Passat (B4) (1993–1997)
Volkswagen Passat B4 oli uudistettu versio edeltäjästään, ja siinä käytettiin yhä samaa pohjalevyä. B4-tunnuksella viitataan myös vuosien 1991–1994 Audi 80- ja RS2-malleihin, mutta nimestään huolimatta niissä käytettiin eri pohjalevyä kuin Passat B4:ssä.

## B5 (PL45)
* Audi A4 (B5) (1994–2001)
* Audi S4 (B5) (1997–2001)
* Audi RS4 (B5) (2000–2001)
* Volkswagen Passat (B5) (1996–2005)

### B5/PL45+
Pitkäakselivälinen versio B5-pohjalevystä, jota käytettiin ensimmäisen sukupolven Škoda Superbissa sekä pidennetyssä Kiinan markkinoiden Passatissa.
* Škoda Superb (Typ 3U) (2001–2008)
* Volkswagen Passat Lingyu (2005–2011)

## B6 (PL46)
* Audi A4 (B6) (2000–2006)
* Audi S4 (B6) (2003–2005)

## B7 (PL47)
B7 on uudistettu versio B6-pohjalevystä. 
* Audi A4 (B7) (2004–2008)
* Audi S4 (B7) (2006–2008)
* Audi RS4 (B7) (2006–2008)
* SEAT Exeo (2008–2013)
Ras al-Ain

**Ras al-Ain** (syyriaksi *Rēsh ʿAynā*, kurdiksi *Serekani*) on kaupunki Syyrian Turkin vastaisella rajalla Al-Hasakan maakunnassa. Kaupungin asukasluku vuoden 2004 väestönlaskennan mukaan oli 29&nbsp;347.

## Maantiede
Ras al-Ain sijaitsee Eufratjoen sivuhaara Khaburin alueella. Historiallinen asutuskeskus on nykyisin jakautunut kahtia. Ras al-Ain sijaitsee Syyriassa ja Turkin puolella rajaa sijaitsee Ceylanpınar. Alue on tunnettu lähteistään, jotka muodostavat samalla myös Khaburin yläjuoksun eri lähteiden kanssa lopulta yhtenäisen joen.

## Historia

Rooman valtakunnan kaudella nykyinen Ras al-Ain tunnettiin nimillä Resaina ja Theodosiopolis kaupungin saatua kaupunginoikeudet keisari Theodosius I:n valtakaudella. Roomalaiset ja Persia sotivat alueella ja kaupunki vaihtoi omistajaa useampaan otteeseen. Persialaiset tuhosivat sen vuosina 578 ja 580. Kaupunki jälleenrakennettiin, mutta keisari Fokaksenvaltakaudella sen mainitaan olleen jälleen persialaisten käsissä.

Islaminuskoiset arabit valtasivat kaupungin Mesopotamiaa vastaan vuonna 640 tehdyn sotareken aikana. Vuonna 873 kaupunki oli Idän apostolisen kirkon patriarkka Yohannan III:n kuolinpaikka. Ristiretkeläiset olivat vallanneet kaupungin vuoteen 1129 mennessä, mutta he eivät hallinneet sitä kovin pitkään. Ristiretkeläisten jälkeen kaupunkia hallitsi tai sitä hävittivät Saladinin jälkeläiset, khorasmialaiset ja Timur Lenk.

Syyrian sisällissodan aikana kaupunki oli vuodesta 2012 lähtien arabeihin ja kurdeihin liitettyjen asejoukkojen välisten taistelujen keskipisteessä. Monet paikalliset joutuivatkin pakenemaan muualle. Kurdien PYD-puoleen asejoukot valtasivat kaupungin al-Nusran rintaman asemiehiltä vuonna 2013. Turkin armeijan ja sen tukemat syyrialaiset aseelliset joukot valtasivat kaupungin lokakuussa 2019 Pohjois-Syyrian kurdien vastaisen hyökkäyksen myötä.

## Väestö
Ras al-Ainin asukasluku Syyrian vuoden 2004 väestönlaskennan mukaan oli 29&nbsp;347. Ras al-Ainin väestö koostuu arabeista, kurdeista ja kristityistä assyrialaisista. Syyrian assyrialainen väestö on keskittynyt etenkin Ras al-Ainin ja Hasakan välisiin kyliin Khaburjoen varrella. Pienempiä vähemmistöjä ovat tšetšeenit ja inguušit, jotka polveutuvat kaupunkiin 1900-luvun alussa tulleista muuttajista.

## Lähteet
Charlotte Beaumont

**Charlotte Beaumont** (s. 28. heinäkuuta 1995) on englantilainen näyttelijä, joka nousi suuren yleisön tietoisuuteen näyteltyään Chloe Latimeria ITV:n rikosdraamasarjassa *[[Broadchurch]]*. Hän on näytellyt myös televisiosarjassa *[[Waterloo Roadin koulu]]* sekä elokuvassa *[[Nouseva Jupiter]]*.

## Filmografia

### Televisio

## Lähteet

## Aiheesta muualla
*
Geneviève Claisse

**Geneviève Claisse** (17. heinäkuuta 1935 Quiévy – 30. huhtikuuta 2018 Dreux) oli ranskalainen taidemaalari.

Claisse syntyi taiteilijasukuun. Moderni taidemaalari Auguste Herbin oli hänen isoenonsa. Ensimmäiset taiteelliset vaikutteensa Claisse sai jo varhain lukemalla *Art d'aujourd'hui* -lehteä, joka on omistautunut geometriselle abstraktiolle. Tutustuttuaan 18-vuotiaana isoenonsa taiteeseen hän rohkaistui ryhtymään taiteilijaksi. Hän on nimittänyt isoenonsa edeltäjäkseen ja sanonut olevansa hänen työnsä jatkaja. Claisse työskenteli nuorena usein vuorokauden ympäri valmistellessaan huolellisesti töidensä värikkäät ja puhtaat abstraktit muodot.

Claissen töitä oli ensimmäisen kerran näytteillä vuonna 1958 Cambraissa ja Pariisissa.

Vuonna 2025 Claissen töitä oli näytteillä Helsingissä Galleria 68:ssa.
## Lähteet